CELEX: E2020P0007
Language: mt
Date: 2020-06-02 00:00:00
Title: Talba għal Opinjoni Konsultattiva mill-Qorti tal-EFTA mill-Fürstliches Obergericht datata t-2 ta’ Ġunju 2020 fi proċedimenti kriminali kontra M u X AG (Il-Kawża E-7/20) 2020/C 332/09

8.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 332/9
            
         
      Talba għal Opinjoni Konsultattiva mill-Qorti tal-EFTA mill-Fürstliches Obergericht datata t-2 ta’ Ġunju 2020 fi proċedimenti kriminali kontra M u X AG
      (Il-Kawża E-7/20)
      (2020/C 332/09)
      Saret talba lill-Qorti tal-EFTA datat t-2 ta’ Ġunju 2020 mill-Fürstliches Obergericht (Qorti tal-Appell Prinċipeska), li waslet fir-Reġistru tal-Qorti fl-10 ta’ Ġunju 2020, għal Opinjoni Konsultattiva fi proċedimenti kriminali kontra M u X AG dwar il-mistoqsijiet li ġejjin:
      
                  1.
               
               
                  L-hekk imsejħa infużjonijiet kontra l-burnout, li jkunu komposti mis-sustanzi ddeterminati hawnhekk għandhom jiġu kklassifikati bħala “prodotti mediċinali” skont it-tifsira tal-Artikolu 1(2) tad-Direttiva 2001/83/KE?
                  
                              (a)
                           
                           
                              Jekk ir-risposta għal din il-mistoqsija hija fl-affermattiv: F’dan il-każ partikolari, il-manifattura, il-provvista u l-amministrazzjoni tal-infużjoni kontra l-burnout jikkostitwixxu tqegħid fis-suq fis-sens tal-Artikolu 2(1) tad-Direttiva?
                           
                        
                              (b)
                           
                           
                              Jekk il-mistoqsijiet preċedenti jitwieġbu fl-affermattiv: L-infużjonijiet kontra l-burnout jikkostitwixxu prodotti mediċinali li, fis-sens tal-Artikolu 2(1) tad-Direttiva, huma ppreparati industrijalment jew immanifatturati b’metodu li jinvolvi proċess industrijali?
                           
                        
                              (c)
                           
                           
                              Meta jitqies il-metodu ta’ manifattura tagħhom, l-infużjonijiet kontra l-burnout huma koperti mill-eċċezzjoni prevista fl-Artikolu 3(2) tad-Direttiva?
                           
                        
            
                  2.
               
               
                  X’għandu jinftiehem bit-terminu “distribuzzjoni bl-ingrossa” fis-sens tad-Direttiva 2001/83/KE kif emendata bid-Direttiva 2011/62/UE u liema kriterji għandhom jiġu sodisfatti għal dan?
               
            
                  3.
               
               
                  Fil-każ li d-Direttivi msemmija hawn ikunu, fil-prinċipju, applikabbli fil-każ preżenti:
                  Ikun kumpatibbli mal-libertà ta’ stabbiliment skont l-Artikolu 31 et seq. taż-ŻEE, u, barra minn dan, għandu jitqies bħala proporzjonali jekk il-kummerċ fil-prodotti mediċinali tat-tip in kwistjoni li jsir mill-Istat ta’ reżidenza ta’ xi persuna fiżika jew legali fi ħdan iż-ŻEE jew bejn Stat taż-ŻEE u pajjiż terz, mingħajr ma dawn il-prodotti mediċinali jiġu f’kuntatt mat-territorju tal-Istat ta’ reżidenza, ikun suġġett għal obbligu statutorju ta’ awtorizzazzjoni, li l-ksur tiegħu jiġi penalizzat bħala reat li jġorr miegħu sentenza ta’ kustodja ta’ massimu ta’ sitt xhur?
               
            
                  4.
               
               
                  Ikun hemm effett fuq it-tweġiba għall-mistoqsijiet ta’ hawn fuq jekk f’xi Stat taż-ŻEE ieħor (f’dan il-każ: l-Istat Membru tal-Ġermanja) il-prodotti mediċinali kkunsidrati ma jkunu jeħtieġu awtorizzazzjoni?